**Ministru kabineta instrukcijas projekta „Grozījums 2014.gada 14.oktobra instrukcijas Nr.10 "Instrukcija par valsts informācijas sistēmas darbam ar Eiropas Savienības dokumentiem, sistēmas pārziņa noteikumiem, sistēmas lietotājiem un to tiesību apjomu"”, sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta instrukcijas projekts “Grozījumi Ministru kabineta 2014.gada 14.oktobra instrukcijas Nr.10 "Instrukcija par valsts informācijas sistēmas darbam ar Eiropas Savienības dokumentiem, sistēmas pārziņa noteikumiem, sistēmas lietotājiem un to tiesību apjomu” (turpmāk – projekts) ir sagatavots ar mērķi nodrošināt valsts kapitālsabiedrībām, kuras tai deleģētā valsts pārvaldes uzdevuma ietvaros līdzdarbojas Eiropas Komisijas un Padomes darba grupās un komitejās, piekļuvi informācijas sistēmai darbam ar Eiropas Savienības dokumentiem (turpmāk -ESVIS). Tiesību akts stāsies spēkā nākamajā dienā pēc tā izsludināšanas Latvijas Republikas oficiālajā izdevumā “Latvijas Vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ekonomikas ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2009.gada 3.februāra noteikumu Nr.96 “Kārtība, kādā izstrādā, saskaņo, apstiprina un aktualizē Latvijas Republikas nacionālās pozīcijas Eiropas Savienības jautājumos” (turpmāk – Noteikumi Nr.96) 2.punktu, lai nodrošinātu Latvijas Republikas interešu ievērošanu Eiropas Savienības lēmumu ierosināšanas, sagatavošanas un pieņemšanas procesā, izstrādā Latvijas Republikas oficiālu viedokli par Eiropas Savienības politikas dokumentu, Eiropas Savienības tiesību akta projektu vai citu Eiropadomes, Eiropas Savienības Padomes (turpmāk – padome), padomes komiteju vai darba grupu sanāksmju darba kārtībā iekļautu jautājumu – Latvijas Republikas nacionālo pozīciju Eiropas Savienības jautājumos (turpmāk – nacionālā pozīcija). Atbilstoši šo noteikumu 5.punktam valsts pārvaldes iestāžu un citu institūciju sadarbību jautājumos, kas saistīti ar Latvijas Republikas dalību Eiropas Savienības lēmumu pieņemšanas procesā, koordinē Vecāko amatpersonu sanāksme Eiropas Savienības jautājumos (turpmāk – Vecāko amatpersonu sanāksme), kas darbojas saskaņā ar tās nolikumu. Tāpat Noteikumu Nr.96 6.punkta 1.teikums nosaka, ka vecāko amatpersonu sanāksme reizi pusgadā nosaka par Eiropas Komisijas un padomes darba grupām un komitejām atbildīgās iestādes (turpmāk – atbildīgā iestāde) un līdzatbildīgās iestādes un institūcijas (turpmāk – līdzatbildīgā institūcija), ņemot vērā attiecīgo iestāžu un institūciju nolikumā un citos normatīvajos aktos noteikto kompetenču sadalījumu.Atbilstoši vecāko amatpersonu 2018. gada 19. februāra sanāksmes lemtajam (Prot.Nr.1 5.jautājums) "Par kompetenču sadalījumu par Eiropas Savienības Padomes darba grupām" (turpmāk – Lēmums), kā atbildīgā iestāde par padomes Eksporta kredītu darba grupu (D.11) ir noteikta Ekonomikas ministrija. Noteikumu Nr.96 30.punkts nosaka, ka darba grupās var norīkot to padotībā esošās iestādes pārstāvi vai privāto tiesību subjekta pārstāvi, ja tas veic valsts pārvaldes funkcijas saskaņā ar ārējiem normatīvajiem aktiem. Šajā sakarā ir jānorāda, ka saskaņā ar Attīstības finanšu institūcijas likuma 2.panta otrās daļas 13.punktu un Ministru kabineta 2016.gada 20.decembra Nr. 866 “Īstermiņa eksporta kredīta garantiju izsniegšanas noteikumi komersantiem un atbilstošām lauksaimniecības pakalpojumu kooperatīvajām sabiedrībām” 2.punktu akciju sabiedrības “”Attīstības finanšu institūcijas ALTUM” (turpmāk – ALTUM) strādā ar eksporta kredīta jautājumu ieviešanu Latvijā un nodrošina ekspertīzi eksporta kredīta jautājumos gan saistībā ar jautājumu izskatīšanu Eiropas Savienībā, gan OECD. Attiecīgi ALTUM eksperti ir iesaistīti Latvijas viedokļa un nostājas (nacionālo pozīciju un instrukciju) izstrādē un saskaņošanā par eksporta kredīta jautājumiem.Atbilstoši Noteikumu Nr.96 [11.punktam](https://likumi.lv/doc.php?id=187419) šajos noteikumos minēto dokumentu un informācijas apritei tiek izveidota Valsts reģionālās attīstības aģentūras pārziņā esoša valsts informācijas sistēma darbam ar Eiropas Savienības dokumentiem (turpmāk – sistēma ESVIS). Sistēmas ESVIS darbības pamatnoteikumus, sistēmas pārziņa pienākumus, sistēmas lietotājus un to tiesību apjomu nosaka Ministru kabineta instrukcija, t.i. Ministru kabineta 2014.gada 14.oktobra instrukcija Nr.10 “Instrukcija par valsts informācijas sistēmas darbam ar Eiropas Savienības dokumentiem darbības pamatnoteikumiem, sistēmas pārziņa pienākumiem, sistēmas lietotājiem un to tiesību apjomu” (turpmāk – Instrukcija Nr.10).Instrukcijas Nr.10 2.punkts nosaka, ka instrukcija attiecas uz tiešās valsts pārvaldes iestādēm, kas saistītas ar Latvijas dalību Eiropas Savienības lēmumu ierosināšanas, sagatavošanas un pieņemšanas procesā un kas atbilstoši šīs instrukcijas [pielikumam](https://likumi.lv/ta/id/269930#piel0) noslēgušas vienošanos ar sistēmas ESVIS pārzini par sistēmas ESVIS lietošanu. Ievērojot Valsts pārvaldes iekārtas likuma 1.panta 3. un 5.punktā ietverto definīciju, tad ALTUM nav tiešās pārvaldes iestāde un līdz ar to nevar būt ESVIS lietotājs.Saskaņā ar Valsts pārvaldes iekārtas likuma 40.panta otro daļu privātpersonai pārvaldes uzdevumu var deleģēt ar ārēju normatīvo aktu vai līgumu, ja tas paredzēts ārējā normatīvajā aktā, ievērojot šā likuma 41.panta otrās un trešās daļas noteikumus. Savukārt saskaņā ar Valsts pārvaldes iekārtas likuma 41.panta pirmo daļu, deleģējot pārvaldes uzdevumus, par funkcijas izpildi kopumā atbild attiecīgā publiskā persona. Proti, nav tā, ka privātpersonai, kurai deleģēts pārvaldes uzdevums, to pilda pilnībā autonomi un atrauti no pārējās valsts pārvaldes.Ņemot vērā iepriekš minēto un to, ka jau šobrīd ir valsts kapitālsabiedrības (piemēram, valsts akciju sabiedrība Ceļu satiksmes drošības direkcija), kuras tai deleģētas valsts pārvaldes uzdevuma izpildes ietvaros, piedalās Latvijas nostājas sagatavošanā un aizstāvēšanā Eiropas Savienībā, t.sk. kā ESVIS lietotājs, noteikuma projekts paredz paplašināt ESVIS lietotāju loku ar valsts kapitālsabiedrībām, kas līdzdarbojas Latvijas Republikas interešu pārstāvēšanu Eiropas Komisijā, tās padomes darba grupās un komitejās. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attieksies uz valsts kapitālsabiedrībām, kuras tai deleģēta valsts pārvaldes uzdevuma ietvaros, nodrošina Latvijas Republikas interešu ievērošanu Eiropas Savienības lēmumu ierosināšanas, sagatavošanas un pieņemšanas procesā, izstrādā Latvijas Republikas oficiālu viedokli par Eiropas Savienības politikas dokumentu, Eiropas Savienības tiesību akta projektu vai citu Eiropadomes, Eiropas Savienības Padomes, padomes komiteju vai darba grupu sanāksmju darba kārtībā iekļautu jautājumu – Latvijas Republikas nacionālo pozīciju Eiropas Savienības jautājumos. |
| 2. | Tiesiskā regulējuma ietekme uz tautsaimniecību un administratīvo slogu | Nav. |
| 3. | Administratīvo izmaksu monetārs novērtējums | Noteikumu projekti neparedz administratīvo izmaksu izmaiņas. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav attiecināms. |
| 2. | Sabiedrības līdzdalība projekta izstrādē | Nav attiecināms. |
| 3. | Sabiedrības līdzdalības rezultāti | Nav attiecināms. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts reģionālās attīstības aģentūras, valsts kapitālsabiedrības. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta neietekmēs pārvaldes institucionālo struktūru un izpildē iesaistīto institūciju funkcijas un uzdevumi paliks nemainīgi.Netiks izveidotas jaunas institūcijas un netiks likvidētas vai reorganizētas esošās institūcijas. |
| 3. | Cita informācija | Nav. |

Ekonomikas ministrs R.Nemiro

Valsts sekretāra pienākumu izpildītājs,

valsts sekretāra vietnieks R. Aleksejenko

Mihejevs, 67013110

Arsenijs.mihejevs@em.gov.lv